Document ID: 32005L0076

DIREKTIVA KOMISIJE 2005/76/ES
z dne 8. novembra 2005
o spremembi direktiv Sveta 90/642/EGS in 86/362/EGS glede mejnih vrednosti ostankov krezoksim-metila, ciromazina, bifentrina, metalaksila in azoksistrobina, določenih v direktivah
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (1), in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih kmetijskega izvora, vključno s sadjem in zelenjavo (2), in zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (3), in zlasti člena 4(1)(f) Direktive,
ob upoštevanju naslednjega:
(1)
V skladu z Direktivo 91/414/EGS so registracije fitofarmacevtskih sredstev za uporabo na določenih posevkih v pristojnosti držav članic. Take registracije morajo temeljiti na oceni učinkov na zdravje ljudi in živali ter vpliva na okolje. Elementi, ki jih je pri takšnih ocenah treba upoštevati, vključujejo izpostavljenost delavca s fitofarmacevtskimi sredstvi in drugih prisotnih oseb ter vpliv na kopensko, vodno in zračno okolje, kakor tudi vpliv na ljudi in živali zaradi uživanja ostankov na tretiranih posevkih.
(2)
Mejne vrednosti ostankov (MVO) odražajo uporabo najmanjših količin pesticidov, potrebnih za učinkovito varstvo rastlin, uporabljenih na tak način, da je količina ostanka najmanjša možna in toksikološko sprejemljiva, zlasti glede ocenjenega zaužitja s hrano.
(3)
MVO za pesticide je treba pregledovati. Lahko se spremenijo, da bi tako upoštevali nove informacije in podatke.
(4)
MVO so določene na spodnji meji analitskega določanja, kadar registrirana uporaba fitofarmacevtskih sredstev nima za posledico zaznavnih količin ostankov pesticidov v ali na živilskem proizvodu, ali kadar ni registrirane uporabe, ali kadar uporabe, ki so jih države članice registrirale, niso utemeljene s potrebnimi podatki, ali kadar uporabe v tretjih državah, ki imajo za posledico ostanke v ali na živilskih proizvodih, ki se lahko dajo na trg v Skupnosti, niso utemeljene s potrebnimi podatki.
(5)
Podatki o novi ali spremenjeni uporabi nekaterih pesticidov iz Direktive 90/642/EGS in Direktive 86/362/EGS so bili priglašeni Komisiji. To zadeva krezoksim-metil, ciromazin, bifentrin, metalaksil in azoksistrobin.
(6)
Dosmrtna izpostavljenost potrošnikov tem pesticidom preko živilskih proizvodov, ki lahko vsebujejo ostanke teh pesticidov, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija (4). Izračunano je bilo, da bodo zadevne MVO zagotovile, da sprejemljiv dnevni vnos ne bo presežen.
(7)
Ocena razpoložljivih podatkov je pokazala, da akutni referenčni odmerek ni zahtevan in da zato kratkoročna ocena ni potrebna.
(8)
Zato je primerno, da se za navedene pesticide določi nove mejne vrednosti ostankov.
(9)
Določitev spremembe začasnih MVO na ravni Skupnosti državam članicam ne preprečuje, da uvedejo začasne MVO za metalaksil v skladu s členom 4(1)(f) Direktive 91/414/EGS in Prilogo VI Direktive. Šteje se, da je obdobje štirih let dovolj dolgo za dovolitev nadaljnje uporabe metalaksila ali metalaksila-M. Takrat bi morale začasne MVO na ravni skupnosti postati dokončne.
(10)
Direktivi 90/642/EGS in 86/362/EGS je zato treba ustrezno spremeniti.
(11)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Del A Priloge II k Direktivi 86/362/EGS se spremeni v skladu s Prilogo I k tej direktivi.
Člen 2
Del A Priloge II k Direktivi 90/642/EGS se spremeni v skladu s Prilogo II k tej direktivi.
Člen 3
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 9. maja 2006. Komisiji nemudoma predložijo besedilo navedenih predpisov in primerjalno tabelo med navedenimi predpisi in to direktivo.
Te predpise uporabljajo od 10. maja 2006.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 8. novembra 2005

Labels: 17
20
7
0
6